
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	11.06.2026.
	
	Nr. RD-26-222-ir


	Par satiksmi 14.06.2026.


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6., 2.7. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā biedrības “Rīgas politiski represēto biedrība” iesniegumu par gājiena un sapulces rīkošanu, biedrības “Latvijas Politiski represēto apvienība” iesniegumu par gājiena un sapulces rīkošanu un Valsts drošības dienesta 09.06.2026. vēstuli:
1. Ņemt vērā, ka 14.06.2026. no plkst. 12.00 notiks sapulce Latviešu strēlnieku laukumā un gājiens pa maršrutu Latviešu strēlnieku laukums–Kaļķu iela–Brīvības laukums.

2. Noteikt, ka:

2.1. 14.06.2026. no plkst. 6.00 līdz plkst. 13.00 tiks aizliegts transportlīdzekļiem (izņemot operatīvo transportu un diplomātiskā korpusa transportlīdzekļus) apstāties un stāvēt Kaļķu ielas abās pusēs, posmā no 11. novembra krastmalas līdz Rātslaukumam, kā arī atstātie transportlīdzekļi tiks pārvietoti uz citu stāvēšanai atļautu vietu;

2.2. nepieciešamības gadījumā tiks ierobežota vai slēgta transportlīdzekļu un 
gājēju satiksme:

2.2.1. Latviešu strēlnieku laukumā;

2.2.2. Kaļķu ielā un Grēcinieku ielā pie Latviešu strēlnieku laukuma;

2.2.3. Rātslaukumā.

3. Par sapulces un gājiena norisi atbilstoši savai kompetencei ir atbildīgi biedrības “Rīgas politiski represēto biedrība” pārstāvis Jānis Lapiņš (tālrunis 67361355), biedrības “Latvijas Politiski represēto apvienība” pārstāvis Tālis Veismanis (tālrunis 29106477) un Valsts drošības dienests.

4. Rīgas valstspilsētas pašvaldības policijai sadarbībā ar Valsts policijas Rīgas reģiona pārvaldi:

4.1. aizliegt transportlīdzekļu (izņemot operatīvos transportlīdzekļus un diplomātiskā korpusa transportlīdzekļus) apstāšanos un stāvēšanu 2.1. apakšpunktā minētajās vietās norādītajā laikā, kā arī nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot atstātos transportlīdzekļus uz citu stāvēšanai atļautu vietu;

4.2. nodrošināt sabiedrisko kārtību sapulces un gājiena norises vietās norādītajā laikā.

5. Ņemt vērā, ka Valsts policijas Rīgas reģiona pārvalde 14.06.2026. nepieciešamības gadījumā ierobežos vai slēgs gājēju un transportlīdzekļu satiksmi Kaļķu ielā, Grēcinieku ielā, Rātslaukumā un Latviešu strēlnieku laukumā.

6. Sabiedrībai ar ierobežotu atbildību “Rīgas luksofors” nodrošināt satiksmes organizācijas shēmu izstrādi un ceļa zīmju izvietošanu 2. punktā minētajās vietās norādītajā laikā atbilstoši Valsts policijas Rīgas reģiona pārvaldes un Rīgas valstspilsētas pašvaldības policijas norādījumiem.

7. Sabiedrībai ar ierobežotu atbildību “A.K.7” nodrošināt autoevakuatorus 2. punktā minētajās vietās norādītajā laikā un pēc Rīgas valstspilsētas pašvaldības policijas vai Valsts policijas Rīgas reģiona pārvaldes pieprasījuma.

8. Rīgas valstspilsētas pašvaldības Centrālās administrācijas Komunikācijas pārvaldei:

8.1. nodrošināt informācijas par satiksmi 14.06.2026. sapulces un gājiena laikā publiskošanu Rīgas valstspilsētas pašvaldības komunikācijas kanālu resursos;

8.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

